Loki (televisiosarja)

| Loki |
| --- | --- |

Tyyli:   toimintaseikkailu  rikostrilleri  fantasia  prosedyyridraama  scifi  supersankari 
Kestoaika:  44–59 minuuttia
Luoja(t):  Michael Waldron
Perustuu:  Stan Leen, Larry Lieberin ja Jack Kirbyn sarjakuvahahmoon Loki
Pääosissa:   Tom Hiddleston  Sophia Di Martino  Gugu Mbatha-Raw  Wunmi Mosaku  Eugene Cordero  Sasha Lane  Jack Veal  DeObia Oparei  Rafael Casal  Tara Strong  Kate Dickie  Liz Carr  Neil Ellice  Richard Dixon  Jonathan Majors  Richard E. Grant  Ke Huy Quan  Owen Wilson 
Alkuperämaa:  Yhdysvallat
Alkuperäiskieli:  englanti
Verkko:  Disney+
Esitetty:  2021-6-99. kesäkuuta 2021 –  2023-11-99. marraskuuta 2023
Tuotantokausia:  2
Jaksoja:  12
Tuotanto
Tuottaja(t):   Tommy Turtle (2. kausi)  Rachel Alter (2. kausi) 
Vastaava(t) tuottaja(t):   Kevin Feige  Stephen Broussard  Louis D’Esposito  Victoria Alonso  Tom Hiddleston  Michael Waldron  Kate Herron (1. kausi)  Brad Winderbaum (2. kausi)  Kevin R. Wright (2. kausi)  Justin Benson (2. kausi)  Aaron Moorhead (2. kausi)  Eric Martin (2. kausi) 
Säveltäjä(t):  Natalie Holt
Leikkaaja(t):   Paul Zucker  Calum Ross  Emma McCleave 
Kuvaaja(t):   Autumn Durald Arkapaw (1. kausi)  Isaac Bauman (2. kausi)  Oliver Loncraine (2. kausi) 
Tuotantoyhtiö(t):  Marvel Studios
Levittäjä:  Disney Media Distribution
Budjetti:  141 miljoonaa dollaria (2. kausi)
Aiheesta muualla
IMDb 
Loki on yhdysvaltalainen Michael Waldronin luoma Disney+-tilausvideopalveluun julkaistu supersankarisarja, joka perustuu Marvel Comicsin samannimiseen sarjakuvahahmoon. Se on Marvel Cinematic Universen (MCU) kolmas Marvel Studiosin tuottama televisiosarja, jakaen tarinallisen jatkumonsa elokuvien ja muiden televisiosarjojen kanssa. Waldron toimi ensimmäisen tuotantokauden pääkäsikirjoittajana ja Kate Herron ohjasi sen. Toisen tuotantokauden pääkäsikirjoittajana toimii Eric Martin, sekä ohjaajatiimin johtajina Justin Benson ja Aaron Moorhead.
Tom Hiddleston palaa elokuvista tuttuun rooliinsa Lokina. Sarjassa näyttelevät myös Sophia Di Martino, Gugu Mbatha-Raw, Wunmi Mosaku, Eugene Cordero, Sasha Lane, Jack Veal, DeObia Oparei, Tara Strong, Jonathan Majors, Richard E. Grant ja Owen Wilson. Toisella tuotantokaudella sarjan näyttelijöihin liittyivät Rafael Casal, Kate Dickie, Liz Carr, Neil Ellice, Richard Dixon ja Ke Huy Quan. Syyskuussa 2018 Marvel Studios alkoi toteuttaa useita MCU-elokuvien sivuhahmoihin keskittyviä minisarjoja julkaistavaksi Disney+:aan, paljastaen yhden niistä keskittyvän Lokiin. Sarja ja Hiddlestonin paluu rooliin vahvistettiin virallisesti marraskuussa 2018. Waldron palkattiin helmikuussa 2019 ja Herron saman vuoden elokuussa. Martinin, joka oli mukana käsikirjoittamassa sarjan ensimmäisen tuotantokauden jaksoja, paljastettiin helmikuussa 2022 käsikirjoittavan koko toinen tuotantokausi, Bensonin ja Moorheadin liittyessä kyseisen kauden ohjaajiksi. Ensimmäinen tuotantokausi kuvattiin Atlantassa, kun taas toinen tuotantokausi kuvattiin pääosin Britanniassa.
Lokin ensimmäinen tuotantokausi, joka koostuu kuudesta jaksosta, julkaistiin Disney+:aan osana MCU:n neljättä vaihetta 9. kesäkuuta – 14. heinäkuuta 2021. Se sai erittäin positiivisen vastaanoton, kriitikoiden kehuessa erityisesti näyttelijöiden roolisuoritusta. Sarjan toinen tuotantokausi, joka koostuu myös kuudesta jaksosta, julkaistiin osana MCU:n viidettä vaihetta 5. lokakuuta – 9. marraskuuta 2023. Se sai myös positiivisen vastaanoton, kriitikoiden kehuessa erityisesti sen loppuratkaisua, musiikkia, ja Lokin hahmon tarinakaarta.